Úradný vestník L 007 , 11/01/2001 S. 0032 - 0035



Rozhodnutie Spoločného výboru EHP č. 100/2000 z 10. novembra 2000, ktorým sa mení a dopĺňa protokol 31 k Dohode o EHP o spolupráci v rámci špecifických oblastí mimo štyroch slobôd SPOLOČNÝ VÝBOR EHP so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej články 86 a 89, keďže: (1) protokol 31 k dohode bol zmenený a doplnený rozhodnutím č. 98/97 Spoločného výboru EHP z 12. decembra 1997 [1]; (2) do protokolu 31 k dohode sa rozhodnutím Spoločného výboru EHP č. 98/97 včlenilo rozhodnutie Rady č. 95/468/ES zo 6. novembra 1995 o príspevku spoločenstva pre telematickú výmenu údajov medzi správami v spoločenstve (IDA) [2]; (3) Európsky súdny dvor zrušil rozhodnutie č. 95/468 ES z 28. mája 1998; (4) aj naďalej pretrvávajú účinky opatrení, ktoré prijala Komisia na základe rozhodnutia č. 95/468 ES ešte pred zrušením tohto rozhodnutia Európskym súdnym dvorom; (5) je primerané rozšíriť spoluprácu zmluvných strán dohody o skupinu zásad, vrátane určenia projektov uskutočňovaných v spoločnom záujme, pre transeurópske siete pre elektronickú výmenu údajov medzi správami (IDA) (rozhodnutie Európskeho parlamentu a Rady č. 1719/1999 ES [3]) a o skupinu činností a opatrení s cieľom zabezpečenia spolupráce medzi transeurópskymi sieťami pre elektronickú výmenu údajov medzi správami (IDA) (rozhodnutie Európskeho parlamentu a Rady č. 1720/1990/ES [4]); (6) s cieľom umožniť takto rozšírenú spoluprácu od nadobudnutia účinnosti príslušných aktov spoločenstva je preto potrebné vykonať zmeny a doplnky protokolu 31 k dohode, ROZHODOL TAKTO: Článok 1 Článok 17 ods. 4 protokolu 31 k dohode sa mení a dopĺňa takto: 1. Úvodná veta sa nahrádza vetou: "Predmetom tohto článku sú tieto akty spoločenstva:". 2. Pridávajú sa tieto zarážky: "— 399 D 1719: Rozhodnutie Európskeho parlamentu a Rady č. 1719/1999/ES z 12. júla 1999 o skupine zásad, vrátane určenia projektov uskutočňovaných v spoločnom záujme, pre transeurópske siete pre elektronickú výmenu údajov medzi správami (IDA) (Ú. v. ES L 203, 3.8.1999, s. 1), — 399 D 1720: Rozhodnutie Európskeho parlamentu a Rady č. 1720/1999/ES z 12. júla 1999, ktorým sa prijíma skupina činností a opatrení s cieľom zabezpečenia spolupráce medzi transeurópskymi sieťami pre elektronickú výmenu údajov medzi správami (IDA) a prístupu k týmto sieťam (IDA) (Ú. v. ES L 203, 3.8.1999, s. 9)." Článok 2 Na koniec dodatku 3 k protokolu 31 k dohode sa dopĺňa: "I. PROJEKTY SPOLOČNÉHO ZÁUJMU Členské krajiny EZVO sa v oblasti celoeurópskych sietí pre výmenu údajov medzi správami zúčastňujú na týchto projektoch v spoločnom záujme, ktoré vychádzajú z článku 3 ods. 1 rozhodnutia Európskeho parlamentu a Rady č. 1719/1999/ES: A. VŠEOBECNE - Zavedenie sietí potrebných na prácu európskych agentúr a orgánov a na posilnenie právneho rámca vznikajúceho zriaďovaním európskych agentúr. - Zavedenie sietí na účely stratégií súvisiacich s voľným pohybom osôb v rozsahu potrebnom na zabezpečenie plnenia dohody v jej aktuálnom znení zmluvnými stranami, a v súlade s touto dohodou - Zavedenie sietí, ktoré sú v zmysle aktuálneho znenia dohody a pre prípady nepredvídateľných okolností nevyhnutné na zabezpečenie plnenia dohody v jej aktuálnom znení zmluvnými stranami, a to okrem iného v oblastiach ochrany zdravia a života osôb, živočíchov a rastlín, ochrany práv európskych spotrebiteľov, životných podmienok osôb v Európskom hospodárskom priestore, alebo ochrany zásadných záujmov zmluvných strán. B. OSOBITNÉ SIETE NA PODPORU STRATÉGIÍ A ČINNOSTÍ EMÚ A SPOLOČENSTVA - Telematické siete v súvislosti s financovaním spoločenstva, predovšetkým na vytvorenie rozhraní s existujúcimi databázami spoločenstva s cieľom uľahčovať prístup európskych organizácií, a to najmä malých a stredných podnikov, k finančným zdrojom spoločenstva. - Telematické siete na štatistické účely, predovšetkým na zhromažďovanie a šírenie štatistických informácií. - Telematické siete na účely zverejňovania oficiálnych dokumentov. - Telematické siete v oblasti priemyslu, predovšetkým na výmenu informácií medzi správami zodpovedajúcimi za riadenie priemyslu, ako aj medzi týmito správami a priemyselnými združeniami, na výmenu údajov medzi správami o schválených motorových vozidlách, ako aj na poskytovanie služieb zjednodušujúcich a skvalitňujúcich proces vyplňovania úradných formulárov. - Telematické siete na publikovanie politík konkurencieschopnosti, predovšetkým zavedením lepšej výmeny údajov medzi správami v jednotlivých krajinách s cieľom podpory informačných a konzultačných procesov. - Telematické siete v oblasti kultúry, v audiovizuálnom sektore a na informačné a komunikačné účely, predovšetkým na výmenu informácií týkajúcich sa výstupov obsahu otvorených sietí a na podporu rozvoja a voľného obehu nových audiovizuálnych a informačných služieb. - Telematické siete v oblasti dopravy, predovšetkým na podporu výmeny údajov o účastníkoch premávky, vozidlách a dopravcoch. - Telematické siete v oblastiach cestovného ruchu, ochrany životného prostredia a ochrany spotrebiteľov na podporu výmeny informácií medzi zmluvnými stranami tejto dohody v jej aktuálnom znení. C. SIETE MEDZI INŠTITÚCIAMI - Telematické siete na podporu výmeny informácií medzi orgánmi, predovšetkým: - na uľahčenie viacjazyčnosti pri výmene informácií medzi orgánmi, na riadenie plynulosti tokov prekladateľskej práce a vytvorenie prekladateľských pomôcok, na využívanie a výmenu viacjazyčných zdrojov a na využívanie spoločného prístupu k terminologickým databázam, a - na využívanie dokumentov medzi európskymi agentúrami a subjektmi a európskymi orgánmi. D. GLOBALIZÁCIA SIETÍ IDA - Rozšírenie sietí IDA na krajiny v pôsobnosti Európskej agentúry pre životné prostredie (EEA), členské krajiny Európskeho združenia voľného obchodu, krajiny strednej a východnej Európy a iné pridružené krajiny, ako aj krajiny združenia G7 a medzinárodné organizácie, najmä v oblastiach sociálneho zabezpečenia a zdravotnej starostlivosti, farmácie a ochrany životného prostredia: II. HORIZONTÁLNE ČINNOSTI A OPATRENIA Členské krajiny EFTA sa zúčastňujú na týchto horizontálnych akciách a opatreniach s cieľom zabezpečiť vzájomnú nadväznosť a prístup do transeurópskych sietí pre elektronickú výmenu údajov medzi správami spoločenstva (IDA) a prístup k týmto sieťam a na základe článku 3 ods. 1 rozhodnutia Európskeho parlamentu a Rady č. 1720/1999/ES podieľať na týchto horizontálnych činnostiach a opatreniach: - služby v najširšom slova zmysle, - spoločné nástroje a metódy, - interoperabilita informačného obsahu, - vzorové právne a bezpečnostné postupy, - zabezpečovanie a riadenie kvality, - vzájomná súčinnosť s národnými a regionálnymi iniciatívami, - šírenie zásad dobrej praxe." Článok 3 Toto rozhodnutie nadobúda účinnosť 15. decembra 2000, za predpokladu, za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody [5]. Nadobúda účinnosť 3. augusta 1999. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 10. novembra 2000 Za Spoločný výbor EHP predseda G. S. Gunnarsson [1] Ú. v. ES L 193, 9.7.1998, s. 55. [2] Ú. v. ES L 269, 11.11.1995, s. 23. [3] Ú. v. ES L 203, 3.8.1999, s. 1. [4] Ú. v. ES L 203, 3.8.1999, s. 9. [5] Ústavné požiadavky sú uvedené. --------------------------------------------------